﻿ POLITICI SOCIALE ADRESATE FEMEILOR – EXEMPLUL SUEDEZ CRISTINA DOBOŞ INTRODUCERE Articolul de faţă se referă la politicile sociale ale statului suedez adresate femeilor, considerând că aceste politici reprezintă un exemplu interesant pentru o societate confruntată cu probleme cum este cea românească, Suedia fiind un model de promovare a femeilor, prin asigurarea de locuri de muncă, beneficii maternale, protecţia copiilor, alte tipuri de politici în direcţia respectării şi promovării egalităţii de gen. Suedia este o una dintre ţările europene cu un nivel de trai foarte ridicat, fiind o societate bine organizată, cu o construcţie socială care au făcut-o recunoscută pentru politica socială generoasă faţă de cetăţenii săi şi inegalităţile sociale reduse. Protecţia socială eficientă a statului suedez se manifestă, pe de-o parte prin beneficiile sociale acordate la un nivel ridicat financiar faţă de statele occidentale, iar pe de altă parte prin acoperirea tuturor grupurilor cu nevoi: bătrâni, copii, invalizi, şomeri, femei etc. Referindu-ne la politicile adresate femeilor, statul bunăstării suedez a fost definit ca unul prietenos faţă de problemele acestora (women-friendly welfare state), pentru că, atât preocupările statului faţă de bunăstarea familiei/femeilor, manifestate prin politicile sociale adresate lor, cât şi reprezentarea femeilor la nivel de conducere politic formal (puterea de decizie pe care acestea o au la nivelul societăţii) sunt la un nivel ridicat. Unul dintre pilonii centrali ai politicii adresate lor a fost promovarea participării cât mai ridicate pe piaţa muncii a femeilor, ceea ce le-a conferit acestora, în primul rând, independenţă şi putere financiară. În acelaşi timp, statul a dus o politică socială de susţinere a femeilor pentru a putea fi şi active pe piaţa muncii şi a putea avea grijă de copii. O altă preocupare în aceeaşi direcţie a societăţii suedeze e cea pentru egalitatea de gen în diverse domenii. Ţările scandinave şi în special Suedia au devenit cunoscute de peste trei decenii ca lideri în promovarea egalităţii dintre cele două sexe şi în politicile sociale de susţinere a femeilor. CONTEXT Deşi Suedia era o societate agrară, săracă la sfârşitul secolului al XIX-lea, ea a avut o evoluţie remarcabilă, la care au contribuit câţiva factori: industrializarea CALITATEA VIEŢII, XV, nr. 3–4, p. 349–357, Bucureşti, 2004 350 CRISTINA DOBOŞ 2 rapidă a ţării, dar şi contextul economic european favorabil, în perioada postbelică, până la criza petrolului de la finalul anilor ’70, resursele naturale de care dispunea, pe fondul unei populaţii puţin numeroase, neutralitatea sa în timpul războaielor mondiale, care a ferit-o de consecinţele dezastruoase ale acestora, dar în primul rând, construcţia socială aparte bazată pe doctrina socialistă (social- democrată). Omogenitatea culturală şi etnică din interior a ferit-o de conflicte sociale, iar climatul politic a fost unul stabil, prin guvernarea social-democraţilor, încă de la începutul anilor ’30 şi prin reuşitele acestora de a încheia contracte sociale amiabile cu sindicatele de-a lungul deceniilor postbelice. Între 1938 şi 1990, salariile au fost stabilite prin înţelegerea între Federaţia Sindicatelor (LO), Organizaţia angajatorilor (SAF) – organizaţii care au fost, decenii de-a rândul, pilonii-cheie în negocierea politicilor economice şi sociale cu statul şi partidul social-democrat aflat la guvernare. Mişcarea muncitorească a fost şi este o forţă în Suedia, cu o puternică influenţă asupra opiniei cetăţenilor, dar de aceeaşi parte a baricadei cu mişcarea socialistă aflată la guvernare (Littorin Otto Sven, 1994). Încă din anii ’40, ideologia statului promova principiului distribuirii corecte şi echitabile a avuţiei naţionale şi a început să acţioneze prin politici, în virtutea acestui principiu, astfel încât fiecare cetăţean să trăiască o viaţă de calitate. Ideea era de a împărţi rezultatele producţiei într-un mod echitabil, prin intermediul mecanismelor impozitării şi al altor taxe. Primele reforme postbelice au fost ale sistemului de învăţământ, în anii ’50, prin promovarea egalităţii de şansă şi accesului foarte ridicat la şcoală, reformarea sistemului pensiilor, prin introducerea pensiei generale suplimentare, iar în anii ’60 au urmat politici generoase privind sistemul de sănătate, fondurile de locuinţe, sistemul de îngrijire a copilului. Politicile generoase ca finanţare şi acoperire s-au menţinut în toată perioada postbelică. Pentru a fi acoperite, cheltuielile publice sociale considerabile, statul a acordat un procent important din produsul intern brut, mai mare decât în cazul celorlalte ţări europene. O parte considerabilă din fonduri au mers către investirea în sectorul public pentru dezvoltarea lui, ca prioritate pentru crearea de noi locuri de muncă. Munca a fost considerată principala sursă a prosperităţii, de aceea s-a dus, în primul rând, o politică de menţinere a ratei foarte ridicată de angajare a forţei de muncă, faţă de alte state europene. Deşi începând cu sfârşitul anilor ’70, pe fondul problemelor economice globale, Suedia începe să aibă unele probleme economice, care se accentuează pe parcursul trecerii deceniilor, standardul de viaţă al cetăţenilor ei şi nivelul protecţiei sociale se menţin, în continuare, la unele din cele mai ridicate niveluri europene. În anii ’70, statul subvenţionează masiv sectoarele care suferă efectele crizei mondiale a petrolului; cu toate acestea, sacrificiile financiare s-au dovedit neproductive, sectoarele respective, precum cel naval sau minier, rămânând în continuare cu probleme. În anii ’80, politicienii socialişti vorbesc despre a treia cale, ce părea o soluţie miraculoasă, de îmbinare a capitalismului cu economia planificată, cale ce ar fi urmat să rezolve inflaţia, deficitul bugetar şi şomajul crescute. În perioada 3 POLITICI SOCIALE ADRESATE FEMEILOR 351 anilor ’80, şomajul a fost ţinut la un nivel redus, prin investiţii masive în sectorul public, pe fondul internaţional al scăderii preţului petrolului şi a unei înfloriri economice. Cu toate acestea, inflaţia reprezenta încă o importantă problemă nesoluţionată, în contextul unei rate înalte de ocupare a forţei de muncă (Littorin Otto Sven, 1994). Problemele s-au agravat în perioada anilor ’90, vorbindu-se despre eşecul celei de-a treia căi suedeze, statul urmând a tăia din beneficiile generoase şi cheltuielile sociale publice ridicate, în anii care urmau. Ceea ce s-a şi întâmplat. Suedia experimenta un declin economic în anii ’90, iar şomajul a crescut la 8% (plus cei 5% care erau în programele de reconversie profesională); au început unele dificultăţi financiare bugetare (Hirdman Yvonne, 1998). La mijlocul anilor ’90, dezvoltarea economiei suedeze era împărţită: partea din industrie care exporta a avut un boom, o profitabilitate record, pe de altă parte, o parte a afacerilor private au intrat în declin. Sectorul public a fost afectat de reduceri financiare în unele sectoare: îngrijirea sănătăţii, educaţie, îngrijirea copilului şi a bătrânilor. Se pare că reducerile în cheltuielile publice vor duce, în viitor, la unele restricţii în politicile faţă de imigranţi. PROMOVAREA ANGAJĂRII CÂT MAI RIDICATE A FORŢEI DE MUNCĂ Suedia a promovat, în politica socială, angajarea cât mai ridicată a forţei de muncă, pentru aceasta investind masiv în sectorul public; astfel, sectorul public a început să fie supradimensionat. Una din sursele problemelor cu care se confruntă Suedia ar fi, după Sven Otto Litorin (Sven Otto Litorin, 1994), proporţiile anormal de mari ale sectorului public şi faptul că instituţiile statului s-au dezvoltat prea rapid faţă de viteza creşterii economice. Pentru a putea finanţa sectorul public, supradimensionat, au fost crescute mereu impozitele, Suedia devenind o ţară cu un nivel foarte înalt de impozitare, faţă de alte ţări europene. În acelaşi timp, cheltuielile sectorului public au ajuns să crească foarte mult: de la un procent de 20% din PNB în anii ’30, la 66% din PNB în anii ’90 (Sven Otto Litorin, 1994). „La nivelul anului 1990, Suedia avea un număr de angajaţi în sectorul public dublu faţă de media societăţilor europene vestice, având cel mai mare sector de servicii publice. Angajaţii care lucrează în sistemul public administrativ, neluând în considerare firmele deţinute de stat reprezentau în 1990, 35% din totalul forţei de muncă naţionale” (Sven Otto Litorin, 1994, p. 21). Bunăstarea era redistribuită prin servicii şi produse venite din sectorul public, iar reducerea şomajului a fost posibilă prin transferul celor care nu lucrau în sectorul privat în sectorul public, deşi salariile oferite de către sectorul public au fost şi sunt mai reduse în unele domenii, precum învăţământul, de exemplu, decât salariile din sistemul privat. Una dintre dimensiunile politice socialiste de bază ale statului este conceptul de solidaritate a salariilor. Astfel, pe parcursul mai multor 352 CRISTINA DOBOŞ 4 decenii de aplicare a acestei politici, salariile au fost negociate şi stabilite la un anumit nivel standard, astfel încât, pentru muncă egală este acordată o plată egală, defavorizându-i pe cei cu câştiguri mari, dar avantajând firmele puternice financiar. Creşterea ratei de angajare a forţei de muncă a dus însă la creşterea aproape constantă a salariilor şi a dus la problema constantă a creşterii inflaţiei. Cu toate prevederile de care am vorbit anterior şi în ciuda egalităţii de gen manifestate, ceea ce mi se pare surprinzător este că femeile suedeze, care ocupă aceeaşi poziţie cu un bărbat, câştigă totuşi, în medie, mai puţin decât acesta (în jur de 80% din salariul acestuia). Gaby Weiner, profesor de Gender Studies la Universitatea din Umea, invitată la o masă rotundă despre rolul femeii în societatea suedeză şi politici adresate ei, lansează o ipoteză interesantă asupra politicii statului suedez de ocupare a populaţiei feminine într-un grad înalt: încercarea de a limita angajarea imigranţilor prin promovarea populaţiei din interior. PROMOVAREA ACCENTUATĂ A PARTICIPĂRII PE PIAŢA MUNCII A FEMEILOR În comparaţie cu alte societăţi, cea suedeză a dus o politică explicită de angajare a femeilor pe piaţa muncii. Procentul femeilor care sunt pe piaţa muncii a crescut de la 1,6 milioane în 1970 la 2,1 milioane în 1990, adică de la 53% la 83% (populaţia totală a Suediei era în jur de opt milioane şi jumătate în 1990, majoritatea concentrată în partea sudică a ţării, cu o climă mai blândă). Cu toate acestea, un milion din cele două lucrează în sectorul public, fie part-time, fie ocupând posturi mai puţin bine plătite, spre deosebire de remuneraţia din sectorul privat. În ciuda unor dezavantaje, studiile cercetătorilor suedezi au arătat că femeile sunt mulţumite de posibilitatea de a putea avea un loc de muncă şi a putea avea grijă de copii, în acelaşi timp. Datorită acestor factori de politică socială, rata fertilităţii s-a păstrat în Suedia la cote sensibil mai ridicate faţă de ţările occidentale (Hirdman Y, 1998). Una dintre dificultăţile femeilor moderne este acea de a putea fi active social, profesional şi a creşte copiii, în acelaşi timp. În cazul Suediei, statul a intervenit în a reglementa acest raport: viaţă de familie – participarea pe piaţa muncii, libertatea fiind acordată femeii şi printr-un sistem public bine pus la punct şi accesibil de îngrijire a copilului mic şi prin alte politici adresate copilului şi mamei. Concediu parental la naşterea copilului poate fi luat de către mamă, dar şi de către tată. Prin legea din 1994, tatăl este obligat să îşi ia o lună de concediu pentru îngrijirea copilului, din cele 18 acordate în total. Pentru acordarea ajutorului la naşterea copilului, mama trebuie să fi lucrat cel puţin 6 luni pe piaţa muncii înainte, şi primeşte 80% din salariu. Dacă nu se califică pentru acest palier, adică nu a lucrat înainte, primeşte 180 de coroane pe zi (adică 20 euro pe zi–cursul de schimb din iunie 2004). Opţiunea ca tatăl să îşi ia concediu paternal pentru cele 18 luni 5 POLITICI SOCIALE ADRESATE FEMEILOR 353 însă nu are eficacitate încă, atâta timp cât bărbaţii sunt, încă, mai bine plătiţi decât femeile. Familia va opta pentru a păstra pe piaţa muncii pe aducătorul principal de resurse. De asemenea, mama poate să ceară concediu plătit timp de o săptămână pentru îngrijirea copilului bolnav până la vârsta de 12 ani a acestuia (primeşte tot 80% din venit) şi are dreptul să lucreze part-time până la vârsta de 8 ani a copilului. Discuţiile în societatea suedeză se duc şi referitoare la rolul ambilor parteneri în familie şi pe piaţa a muncii. Prin politicile promovate se încearcă a-i face pe bărbaţi mai orientaţi spre familie şi nu doar spre serviciu. Studiul realizat de Nilsson în 1992, prin comparaţie cu datele obţinute de un studiu similar din 1962 (Hirdman Yvonne, 1998), arată că bărbaţii suedezi, conştientizând importanţa familiei şi copiilor în viaţa lor, încearcă să îşi reducă la servici orele de program excesive sau serviciile suplimentare, pentru a petrece mai mult timp în familie. În acelaşi timp, tot acelaşi studiu arată că implicarea bărbaţilor în munca domestică şi creşterea copiilor este totuşi redusă faţă de cea depusă de femei. Legislaţia suedeză recunoaşte dreptul copiilor la ambii părinţi, astfel că în cazul divorţului custodia legală asupra copilului se împarte între cei doi. De asemenea, copilul are dreptul prin lege de a-şi cunoaşte originile biologice, în cazul în care a fost adoptat, iar copiii din afara căsătoriei au dreptul la moştenirea părinţilor. Interesante sunt problemele care se pun aici la nivelul sociologilor, dar şi al opiniei publice, într-o societate aşezată, prosperă, în care problemele de bază ale protecţiei sunt rezolvate, astfel că statul, societatea civilă, şi organizaţiile se concentrează pe discuţii legate de noi drepturi ale femeilor sau asupra egalităţii de gen, discuţii care, la nivelul unei societăţi sărace, dezorganizate, cum este societatea românească, ar putea părea nerealiste. PROMOVAREA EGALITĂŢII DE GEN Politica socială suedeză a promovat reducerea disparităţilor între regiuni, între clase sociale, între sexe. Pe acest teren al promovării egalităţii, a apărut problema egalităţii de gen. Prin politicile promovate, statul a încurajat femeile să îşi asume responsabilităţi şi pe piaţa privată şi în familie. Pe de altă parte, statul a respins manifestările de discriminare de genul violenţelor, hărţuirii împotriva femeilor, disparităţile mari de putere şi de privilegii de partea unuia dintre sexe. Crearea unei societăţi în care femeile şi bărbaţii să aibă aceleaşi drepturi, şanse, dar şi responsabilităţi a fost definită drept sarcină a guvernului. De la mijlocul anilor ’90, toate ministerele au primit responsabilitatea de a promova egalitatea de gen în domeniul lor. Coordonatorul este un departament special pentru problema egalităţii de gen, care face parte din ministerului Industriei, al Ocupării forţei de muncă şi al Comunicaţiilor. Una dintre preocupările statului suedez este asigurarea egalităţii de şanse profesionale a tuturor cetăţenilor, femei sau bărbaţi. Astfel, Employment Act din 354 CRISTINA DOBOŞ 6 1991, se referă la drepturi egale pentru femei şi bărbaţi legate de locul de muncă: egalitate în condiţii de angajare, în condiţii de muncă, în şanse de promovare la locul de muncă. Scopul este de a îmbunătăţii condiţiile de viaţă ale femeilor la locul de muncă, pe următoarele paliere: a) egalitatea şi prevenirea diferenţelor în condiţiile de angajare şi de plată între femei şi bărbaţi care desfăşoară muncă de valoare egală. Criteriile de măsurare a valorii sunt cunoştinţele, abilităţile, responsabilităţile pe care angajaţii le au şi efortul pe care îl depun; b) angajatorul va facilita angajaţilor, atât femei, cât şi bărbaţi, combinarea muncii aducătoare de venit cu calitatea de părinte; c) angajatorul va preveni ca unul din angajaţi să ajungă în situaţia de a fi hărţuit sexual sau din alt punct de vedere la locul de muncă şi va lua măsuri de redresare a situaţiei, dacă aceasta i se raportează de către angajat; d) angajatorul va distribui şi promova egal femeile şi bărbaţii în diverse tipuri de muncă şi categorii de angajaţi. În acest sens, se va asigura că, atât femei, cât şi bărbaţi, aplică pentru o poziţie vacantă. În condiţiile în care unul dintre sexe este mai mult reprezentat la locul de muncă, angajatorul va căuta să recruteze, pentru posturile noi, reprezentanţi ai celuilalt sex, pentru a echilibra balanţa (prevederea nu este valabilă pentru locurile de muncă în care există cauze speciale pentru a nu fi promovate aceste măsuri, locuri de muncă specifice unui anumit sex); e) angajatorul trebuie să raporteze dacă aplică diferenţe de plată între angajaţii bărbaţi şi cei femei, de pe aceeaşi poziţie şi să explice care sunt raţiunile acestor diferenţe şi trebuie să prezinte planul de salarizare al angajaţilor firmei pe anul viitor; f) cel care nu este angajat sau nu este promovat, în urma concurării pentru un post liber, are dreptul la o scrisoare din partea angajatorului în care să i se explice natura pregătirii profesionale şi a abilităţilor celui de sex opus pentru care acesta a fost angajat/promovat în defavoarea lui. Controlarea aplicării regulamentului se face de către o comisie specială guvernamentală pentru promovarea oportunităţilor egale. O dată cu luarea deciziei de promovare a egalităţii de gen, la toate nivelurile, ca politică declarată, s-au căutat unii parametri pentru monitorizarea egalităţii în diverse domenii, responsabilităţi ale ministerelor aferente. La nivel central, conform documentelor Ministerului Industriei, Ocupării forţei de muncă şi Comunicaţiilor (2000), s-au luat următoarele decizii: 1. toţi indicatorii din statisticile oficiale (în măsura în care este posibil) să fie prezentaţi pe sexe; 2. comisiile guvernamentale care analizează o problemă de interes social pentru găsirea unei soluţii de redresare a acesteia (analize finalizate, în cele mai multe cazuri, prin modificări legislative) sunt obligate să studieze propunerile pe care le fac prin prisma efectelor pe care acestea le-ar putea avea asupra condiţiilor de viaţă atât ale bărbaţilor, cât şi ale femeilor; 7 POLITICI SOCIALE ADRESATE FEMEILOR 355 3. promovarea egalităţii de gen în administraţia publică; (Remarcă: femeile sunt într-un procent ridicat angajate în administraţia publică, dar pe posturi de funcţionari, procentul lor în poziţii de conducere în această administraţie, faţă de cel al bărbaţilor, este mai scăzut.); 4. reflectarea egalităţii la nivelul bugetului, astfel încât obiectivele să fie susţinute şi financiar; 5. îmbunătăţirea cunoştinţelor legate de egalitatea de gen la nivelul demnitarilor şi funcţionarilor din administraţia de stat. Acestora le-au fost organizate deja seminarii pe această temă; 6. căutarea şi dezvoltarea de noi metode pentru a măsura egalitatea de gen şi pentru a monitoriza promovarea ei. La finalul anului 1997 s-a constituit un grup guvernamental de lucru care să studieze şi să elaboreze metode de monitorizare a egalităţii de gen, fiind însărcinat să prezinte un raport la sfârşitul anului 2001. Metoda „celor trei R” (representation, resources, realia) a fost elaborată prin proiectul JamKom, cu obiectivul de a privi dintr-o perspectivă de gen distribuţia de putere, structurile şi soluţiile la probleme. Monitorizarea se face prin cei trei parametrii: 1. cum sunt reprezentaţi bărbaţii şi femeile în grupurile care au putere de decizie, atât la nivel central, dar şi local, în domeniul pus în discuţie? 2. cum sunt distribuite resursele financiare, dar şi cele de timp sau de spaţiu între sexe? De unde vine iniţiativa şi care dintre iniţiative sunt considerate priorităţi? 3. de către ce tip de valori, standarde, indicatori este influenţată activitatea? De valori care promovează egalitatea? Ce tip de nevoi îşi propune activitatea să acopere? Un alt tip de analiză propusă de guvern, pentru a stabili măsura în care o decizie reflectă problema egalităţii de gen ia în considerare următoarele paliere: 1. în primul rând, ce grupuri afectează decizia care urmează a se lua, iar în al doilea rând, în ce măsură decizia ia în considerare implicaţiile ei asupra celor două grupuri: femeile şi bărbaţii; 2. în ce măsură în domeniul vizat de schimbare femeile/bărbaţii au putere de decizie, responsabilităţi, obligaţii, dar şi drepturi, acces la resurse. Măsurile vizează nivelul central şi cel local, acesta din urmă având libertatea de a-şi formula între 1997–2000 strategii de realizare a obiectivelor guvernului. În acelaşi document se spune că obiectivele propuse de către statul suedez sunt în acord cu viziunea asupra egalităţii de gen existentă la nivelul Uniunii Europene (recentul tratat al uniunii elaborat la întâlnirea de la Amsterdam), Consiliul Ministerial al ţărilor nordice (2000), OECD, Consiliul Europei (1995), Naţiunile Unite (1995). Ţările scandinave şi în special Suedia, sunt cunoscute, în ultimii 30 de ani, ca lideri în promovarea egalităţii dintre cele două sexe şi în politicile sociale de susţinere a femeilor. Astfel, indicatorii elaboraţi de UNDP care măsoară aceste progrese au cele mai înalte valori pentru ţările nordice, Suedia fiind pe primul loc. Indicele dezvoltării legate de gen: Gender related Development Index şi Gender 356 CRISTINA DOBOŞ 8 Empowerment Measure plasau, în 1995, Suedia pe locul întâi dintre 140 şi respectiv 116 ţări pentru cel ce-al doilea indice, urmată de celelalte ţări nordice (Oakley Ann, Mitchell Juliet, 1997) Dimensiunile care sunt luate în consideraţie în construirea primului indice sunt: – diferenţele în salarizare; – prezenţa pe agenda politică a problemelor femeilor; – reprezentarea politică a femeilor; – participarea pe piaţa muncii a femeilor; – îngrijirea copilului: acces, calitate, costuri rezonabile; – interzicerea violenţei şi violului în cadrul căsătoriei; – accesul la întreruperea de sarcină. Nivelul punerii problemelor în societatea suedeză privind egalitatea de gen a fost influenţat major şi de puterea organizaţiilor care promovează drepturile femeilor, care sunt o forţă aici. Ele s-au focalizat pe câştigarea drepturilor în câteva domenii, precum: facilităţi legate de îngrijirea copilului şi maternitate sau egalitatea plăţii pentru aceeaşi muncă. Aceste organizaţii s-au constituit fie în interiorul sindicatelor, fie al partidelor politice. Ceea ce este însă caracteristic mişcărilor de promovare a drepturilor femeilor din Suedia este că ele au avut acces la putere la un nivel ridicat faţă de femeile din alte societăţi europene, putând astfel acţiona dinăuntru, adică de pe posturi de conducere. Începând din anii ’70 şi ’80, principalele partide, inclusiv cel de la guvernare, aveau o puternică mişcare a femeilor încorporată şi femeile erau bine reprezentante în parlament. Deşi structurile feministe informale, descentralizate încurajează inovaţiile, aceste organizaţii se menţin cu greu; cele centralizate, formale sunt mai stabile, deşi mai conservatoare din punctul de vedere al ideilor şi reformării (Oakley Ann, Mitchell Juliet, 1997). Principiile egalitariste ale societăţii şi politica socială darnică au constituit un teren propice pentru manifestarea acestor organizaţii. În prezent, majoritatea liderilor politici, bărbaţi sau femei, se proclamă în discursurile de atragere a electoratului ca promotori ai unei politici sociale, având şi caracteristica de feministă, ceea ce arată că programele de susţinere a femeilor au în continuare întâietate, iar termenul de feminist şi-a pierdut în această societate valenţele extremiste pentru care erau învinuite organizaţiile cu această denumire acum 20 de ani. Înainte de alegerile din 1994, una dintre organizaţiile feministe puternice din afara sferei puterii, Support Stockings, a forţat partidele politice să înscrie mai multe femei pe listele electorale pentru parlament, ameninţând că în caz contrar va candida ca partid în alegeri. Având în vedere simpatia de care organizaţia se bucura în rândul electoratului feminin partidele politice au cedat, înscriind mai multe femei pe listele electorale, astfel că după alegeri numărul femeilor parlamentare alese era la un nivel ridicat (44% dintre parlamentari). Aceasta după ce la alegerile din 1991 procentul scăzuse la 33%, faţă de 38% în alegerile precedente. (Oakley Ann, Mitchell Juliet, 1997). 9 POLITICI SOCIALE ADRESATE FEMEILOR 357 În ciuda unor probleme, reduse în comparaţie cu alte societăţi europene, organizaţiile care promovează drepturile femeilor consideră că este în continuare loc pentru noi drepturi şi respectarea egalităţii de gen (precum problema egalităţii de salarizare). Pe de altă parte, deşi unele dintre probleme sunt rezolvate admirabil la nivel de declaraţii, realitatea socială arată că aplicarea acestor drepturi întâmpină unele obstacole. Deşi statul bunăstării suedez şi-a mai redus din beneficiile foarte generoase adresate familiei, acestea rămân la un nivel superior în continuare, iar participarea femeilor pe piaţa forţei de muncă şi în funcţii de conducere politice rămâne cea mai ridicată dintre societăţile europene. BIBLIOGRAFIE 1. The equal opportunities Act, SFS 1991: 433, JAMO. 2. Briskin, Linda, Eliasson, Mona, Women’s Organising and Public Policy in Canada and Sweden, London, McGill University Press, 1999. 3. Hirdman, Yvonne, State policy and gender contracts. The swedish experience, în Drew, E., Emereck R., Women, work and family in Europe, Ed. Routledge, 1998. 4. Littorin, Otto Sven, Creşterea şi declinul statului bunăstării sociale, Bucureşti, Editura STAFF, 1994. 5. Magnusson, Eva, Party political rhetoric on gender equality in Sweden, în „NORA”, vol. 8, no. 2, 2000. 